
Az előadói beszéd-, ének és légzéstechnika az újcirkusz feltételrendszerében a Száz év Találkozásai előadásban

1. A műsor összeállításának szempontjai
Öten az osztályommal 2024 nyarán vizsgáztunk a Baross Imre Artista- és Előadó-művészeti
Akadémián, ahol Színész I. képesítő szakmai oklevelet kaptunk. Az artistaképzőben való
tanulmányaink során új érdeklődési körünké vált a cirkuszművészet, így mind az öten ezt az
évet a Budapest Cirkuszművészeti és Kortárstánc Főiskolán folytattuk, konferanszié zsáner
szakos hallgatókként.
Célkitűzésünk volt egy olyan produkció létrehozása amelyben használni tudjuk a már
elsajátított képességeinket a színészképzésről az újonnan megszerzett alapokkal, ezáltal
létrehozva egy összművészeti produkciót.
2. Előadói koncepció leírása
2024 őszén kezdődtek meg tanulmányaink, amelynek részeként szolgál az akrobatika,
légtorna és ügyesség, valamint a cirkuszelmélet. Az tantárgyak megismerésével, újabb rétegét
fedezhettük fel az előadóművészetnek, és építhettük be eszköztárunkba.
Ennek köszönhetően az első félév zárásaként hoztuk létre a Száz év találkozásai című
összművészeti, újcirkuszi produkciót, amelyben már sok a főiskolán megszerzett ismeretet
tudtunk hasznosítani, ezáltal létrehozva egy rendkívül komplex előadást.
Munkámmal az a célom, hogy megvizsgáljam és rögzítsem milyen eszközrendszerre van
szüksége egy konferansziénak egy újcirkuszi produkcióban. Valamint mi az a tudás, amit a
színészi tanulmányaim után át tudok emelni a Száz év találkozásai című előadásba. Bővebben
megfigyelve az ének-és légzéstechnika elméletét és megvizsgálva, mennyit segít ez a
gyakorlatban. Megvizsgálnám milyen akadályokba ütközhet az előadó egy újcirkuszi
produkcióban, és hogy tudatosan ezeket az akadályokat milyen technikákkal lehet leküzdeni.
Milyen légzéstechnika alkalmazásával tud az előadóművész akrobatikus mutatványok közben
úgy beszélni, hogy közben nem hallatszik a hangján a fáradtság, vagy hogy tud úgy tisztán
énekelni, ha közben táncolnia is kell.
3. A műalkotás elméleti kontextusának tisztázása
Célom tehát vizsgálni a Száz év találkozásai kapcsán, hogy milyen eszközökre van
szüksége egy konferansziénak egy újcirkuszi előadásban, s ehhez milyen technikákat
érdemes elsajátítani.



